**KONKURS ZA STUDENTSKE RADOVE *OTVORENOG UNIVERZITETA***

**TEMA: KULTURA**

"Umetnost koja ne služi narodu samo je zabava besposlenih ljudi", rekao je Vladimir Majakovski. Kakva treba da bude uloga umetnosti i uopšte kulture je pitanje ne samo za stvaraoce, već i za državu i njene instutucije. Ima li mesta za kulturu na tržištu i ko može sebi da je priušti? Ko je današnja kulturna publika? Da li umetnost treba da kritikuje ili da bude lepa?

Pozivamo sve studente da daju odgovore na ova pitanja i postave nova učešćem na konkursu za studentske radove ***Otvoreni univerzitet*** univerzitetske akademske debatne mreže **Otvorena komunikacija**. Radove možete pisati ili snimiti na jednu od sledećih tema:

1. Izvori finansiranja kulture

2. Cenzura i umetnicke slobode

3. Nacionalni ili kosmopolitski identitet u kulturi

4. Zaštita autorskih prava u Srbiji

5. Dostupnost i otvorenost umetnosti

Tekst između 500 i 1500 reči ili video blog u trajanju od 5 do 15min treba poslati **do 15. juna** na e-mail **ouniverzitet@gmail.com** sa oznakom teme na koju pišete. Svi radovi će biti objavljeni na **ouniverzitet.wordpress.com**. Autori dva najbolja rada biće pozvani da kao govornici učestvuju na javnoj tribini i njihovi radovi će biti objavljeni u godišnjoj publikaciji *Otvorenog univerziteta*.

Više informacija potražite na našoj Fejsbuk stranici **https://www.facebook.com/Otvoreniuniverzitet** i na sajtu **ouniverzitet.wordpress.com**

Projekat ***Otvoreni univerzitet*** je zamišljen sa namerom okupi sve eksperte, profesore, studente i druge društveno odgovorne aktere, sa idejom da oni daju svoj doprinos kritičkoj analizi društvenih problema. Partner na projektu je **Hrvatska edukacijska i razvojna mreža za evoluciju sporazumijevanja** (**HERMES**) preko koje se povezujemo sa studentima iz Hrvatske i ohrabrujemo razmenu mišljenja tako što i oni imaju priliku da pišu radove za konkurs *Otvoreni univerzitet* i učestvuju na tribinama. Projekat se radi uz podršku Fonda za otvoreno društvo. Projekat podržava **Fond za otvoreno društvo**.